[{"text_idx": "#000001", "text": "RaamatudELU PUU praktiline ka\u0308siraamatSaade \u201cMaailma loomine \u2013 raamatutriloogia tutvustus\u201dMaailma loomine \u2013 raamatutriloogiaDokumentaalfilm IGAVIKU VALGUS ra\u0308a\u0308gib elundite regeneratsioonist\nParapsu\u0308hholoogiaTeadlik elustiil \u2013 Teekond Iseendani1. Kosmiline energia2. Teadvuse laiendamine3. Vaimsed abivahendid4. Tehnilised abivahendid\nEnesearengMaatriks TV saade \u201cSelgeltna\u0308gemise treening\u201dSaade \u201cMo\u0303tte salajane jo\u0303ud \u2013 piiramatute vo\u0303imaluste vo\u0303ti 4. osa\u201dSaade \u201cMo\u0303tte salajane jo\u0303ud \u2013 piiramatute vo\u0303imaluste vo\u0303ti\u201dMo\u0303tte salajane jo\u0303ud \u2013 piiramatute vo\u0303imaluste vo\u0303ti\nUue ajastu lapsedSaade \u2013 Laste selgeltna\u0308gemise koolitus \u2013 Start alustab 12. septembril 2023Saade \u201cLaste selgeltna\u0308gemise koolitus \u2013 Arenemine\u201dSaade \u201cUue ajastu lapsed\u201d"}, {"text_idx": "#000006", "text": "Maatriks TV saade \u201cSelgeltna\u0308gemise treening\u201dSaade \u201cMo\u0303tte salajane jo\u0303ud \u2013 piiramatute vo\u0303imaluste vo\u0303ti 4. osa\u201dSaade \u201cMo\u0303tte salajane jo\u0303ud \u2013 piiramatute vo\u0303imaluste vo\u0303ti\u201dMo\u0303tte salajane jo\u0303ud \u2013 piiramatute vo\u0303imaluste vo\u0303ti"}, {"text_idx": "#000008", "text": "Saade \u201cMo\u0303tte salajane jo\u0303ud \u2013 piiramatute vo\u0303imaluste vo\u0303ti 4. osa\u201d"}, {"text_idx": "#000010", "text": "Mo\u0303tte salajane jo\u0303ud \u2013 piiramatute vo\u0303imaluste vo\u0303ti"}, {"text_idx": "#000018", "text": "Vaimse sideme loomiseks loomade ja taimede maailmaga, mis lubab meil lisaks mo\u0303tete lugemisele ka avaldada mis tahes mo\u0303ju eemalt, ravida eemalt, samuti arukalt suhelda, ei ole vaja isegi eelnevaid harjutusi, sest see side allub samasugustele seaduspa\u0308rasustele nagu telepaatia inimeste vahel."}, {"text_idx": "#000021", "text": "Meid u\u0308mbritsevate inimestega telepaatilise sideme loomise ta\u0308htsaima eelduse, nimelt mo\u0303tete eemalt lugemise oskuse omandasime eelmise loengu harjutusi sooritades. Et praktikas vastastikku suhelda, puudub meil veel oskus kiirata oma mo\u0303tteid \u201evastuvo\u0303tjale\u201c tugevate amplituudmoduleeritud kosmoenergeetiliste impulsside kujul."}, {"text_idx": "#000037", "text": "Niisiis ei vallanud Messing mitte ainult eemalt mo\u0303jutamise kunsti, ta oskas ka teiste inimeste mo\u0303tteid lugeda."}, {"text_idx": "#000052", "text": "Et olla selleks vo\u0303imeline, peame u\u0308ksnes psii-teadvuse seisundis vaimselt ha\u0308a\u0308lestuma \u201evastuvo\u0303tja\u201c lainepikkusele, et mo\u0303jutaksime oma mo\u0303tetega ainult teda ja mitte kedagi teist (seejuures on mo\u0303istagi vo\u0303imalikud sihipa\u0308ratud edastused paljudele inimestele ning u\u0308hele vo\u0303i teisele u\u0308hiskonnaru\u0308hmale); lisaks sellele \u201elu\u0308litama sisse\u201c nadi kaudu toimiva side oma otsmikuts\u030cakra ja prefrontaalkorteksi vahel; aktiveerima oma otsmikuts\u030cakra nii, et suudaksime selle \u201esaateantenni\u201c abil kiirata mo\u0303tteid amplituudmoduleeritud kosmoenergeetilise energia kujul."}, {"text_idx": "#000053", "text": "Kuid me peame oma eemalt mo\u0303jutamise mo\u0303tetele andma va\u0308ga tugeva impulsi, et need tekitaksid \u201evastuvo\u0303tjas\u201c oodatud efekti: kokkuvo\u0303ttes peavad need la\u0308bi voolama mitteaktiivsest kroonts\u030cakrast (selle vastuvo\u0303tusuutlikkus on va\u0308ike ja see po\u0303hjustab meie pingutustes suuri kadusid) kortikaalsetesse ja subkortikaalsetesse struktuuridesse ning seal bioenergeetilise vastastikmo\u0303ju toimel tekitama neuroloogilisi a\u0308rritusi, mis oleksid \u201evastuvo\u0303tja\u201c enda a\u0308rritustest tugevamad. Tugevamad seeto\u0303ttu, et erinevalt auto- ja heterosugestioonist ei ole telepaatilise sugestiooni korral vajadust eelneva (auto- vo\u0303i hetero-) hu\u0308pnoosi ja\u0308rele. See on u\u0308htlasi po\u0303hjus, miks \u201evastuvo\u0303tjad\u201c enamusel juhtudest u\u0308ldse ei ma\u0308rka neile eemalt suunatud mo\u0303ju. Neisse sugereeritud tervenemise teave mo\u0308o\u0308dub teadvusest ja jo\u0303uab otse mo\u0303jutatavate objektideni \u2013 autonoomsete subkortikaalsete piirkondadeni, vahetult prefrontaalkorteksisse \u201etoimetatud\u201c mo\u0303tteid, kujundeid, ettekujutusi vo\u0303i tegutsemise motivatsioone peavad nad iseenda neuroloogilise to\u0308o\u0308tluse saadusteks, iseenda tahteks, iseenda isiklikuks la\u0308bielamuseks.\nJa nu\u0308u\u0308d peame andma oma mo\u0303tetele edukaks eemalt mo\u0303jutamiseks vajaliku impulsi. Selleks avardame esiteks side saatevo\u0303imsust nadi kaudu meie prefrontaalkorteksi ja otsmikuts\u030cakra vahel ja teiseks suurendame selle kosmoenergeetilise saateantenni kiirgusvo\u0303imsust, sooritades harjutust 16.1: AKTIIVNE OTSMIKUTS\u030cAKRA."}, {"text_idx": "#000056", "text": "Kasulik ja moraalses mo\u0303ttes laitmatu eemalt mo\u0303jutamise na\u0308ide on juba nimetatud vaimne ravitsemine eemalt \u2013 me vo\u0303ime ise siin osaleda po\u0303himo\u0303tte ja\u0308rgi, mis on esitatud harjutuses 16.3: RAVITSEMINE EEMALT, kuid igas riigis tuleb rangelt ja\u0308rgida seadustega kehtestatud ettekirjutusi (me ju ei taha oma paranormaalses tegevuses kehtivate seadustega konflikti sattuda)."}, {"text_idx": "#000062", "text": "Telepaatia teine kasutusvaldkond tuleneb mo\u0303tete, ettekujutuste vo\u0303i tegutsema ergutavate impulsside edastamisest vahetult \u201evastuvo\u0303tja\u201c teadvusse. Selle eemalt mo\u0303jutamise alaliigi puhul, mida harjutuse 16.4: INDIVIDUAALNE MO\u0303JUTAMINE EEMALT abil praktiliselt katsetame, tekitavad meie mo\u0303tteimpulsid \u201evastuvo\u0303tja\u201c prefrontaalkorteksis (mitte subkortikaalsetes piirkondades, nagu eemalt ravitsemise puhul) neuroloogilisi a\u0308rritusi, mida ta peab omaenda ideedeks, mo\u0303teteks, emotsioonideks, soovideks, ma\u0308lu sisuks. Mo\u0303istagi reageerib ta neile vastavalt ja teeb seda, mida temalt no\u0303uame ning ootame. Meile kirjutas PPI o\u0303pilane Doris Smotschimski Dettingenist:"}, {"text_idx": "#000066", "text": "Joonis 1. Mo\u0303jutamine ja ravitsemine eemalt. \u201eVastuvo\u0303tja\u201c, kes vo\u0303ib olla parapsu\u0308hholoog vo\u0303i mitte, pu\u0308u\u0308ab oma kroonts\u030cakraga kinni sisendatavad ka\u0308sud, mille kiirgab oma aktiveeritud otsmikuts\u030cakra kaudu amplituudmoduleeritud kosmoenergeetiliste lainete kujul va\u0308lja ettevalmistatud parapsu\u0308hholoog. Sealt jo\u0303uavad need nadide kaudu sisendatava ka\u0308su liigile vastavatesse aju kortikaalsetesse ja subkortikaalsetesse piirkondadesse, kus need to\u0308o\u0308deldakse u\u0308mber neuroloogilisteks a\u0308rritusteks ja ta\u0308idetakse."}, {"text_idx": "#000076", "text": "\u2013 me loeme tema mo\u0303tteid ja saame nii teada, mida ta tahab meile teatada, ning samas"}, {"text_idx": "#000077", "text": "\u2013 edastame oma mo\u0303tteid telepaatiliselt vahetult tema teadvusse."}, {"text_idx": "#000096", "text": "Joonis 3. Mo\u0303jutamine ja ravitsemine eemalt. O\u0303ppinud parapsu\u0308hholoog kiirgab oma aktiveeritud otsmikuts\u030cakra kaudu amplituudmoduleeritud kosmoenergeetilisi laineid ja \u201evastuvo\u0303tja\u201c \u2013 u\u0308ksko\u0303ik milline loom \u2013 vo\u0303tab oma kroonts\u030cakra kaudu vastu kujundlikke sugereerivaid ka\u0308sklusi. Ka\u0308sklused edastatakse kroonts\u030carkrast vastavate nadide kaudu (sisendatava ka\u0308su liigiga ette ma\u0308a\u0308ratud) kortikaalsetesse vo\u0303i subkortikaalsetesse ajupiirkondadesse, kus need muundatakse neuroloogilisteks a\u0308rritusteks ja teostatakse."}, {"text_idx": "#000104", "text": "See, millest kirjutab tuntud kirjanik George Langelaan oma raamatus \u201eStrange Miracle\u201c oma telepaatiliste katsete kohta loomadega, meenutab va\u0308gagi seda, mida oleme selles loengus teada saanud spontaanse telepaatia kohta: a\u0308a\u0308rmuslikus stressiolukorras suudab isegi mitte-parapsu\u0308hholoog (aga Langelaani loomad just seda olidki) kiirata sedavo\u0303rd tugevaid kosmoenergeetilisi mo\u0303tteimpulsse, et neid vo\u0303ib vastu vo\u0303tta selleks emotsionaalselt valmis \u201evastuvo\u0303tja\u201c (nii nagu iga teinegi inimene, muretses Langelaan reiside ajal oma koju ja\u0308a\u0308nud lemmikute enesetunde pa\u0308rast)."}, {"text_idx": "#000105", "text": "Kuid mo\u0303tete tahtmatu edastamise korral ei saa mo\u0303istagi ra\u0308a\u0308kida mo\u0303tete lugemisest telepaatilises mo\u0303ttes, vaid pigem spontaansest telepaatiast. Selle vaimse suhtlemisviisi olemasolu inimeste ja loomade vahel kinnitab veenvalt, et loomad, nii nagu inimesedki, kiirgavad va\u0308lja oma neuroloogiliste protsesside informatsioonilist sisu amplituudmoduleeritud kosmoenergeetiliste laineva\u0308ljade kujul."}, {"text_idx": "#000106", "text": "Kui nende elu kulgeb tavalistes raamides, on kosmilise energia kiirguse tugevus pisut va\u0308iksem kui stressiolukorras. Ent samamoodi nagu kosmilise energia kiirgust, vo\u0303ib seda vastu vo\u0303tta iga o\u0303ppinud parapsu\u0308hholoog, niipea kui ta loomale-\u201csaatjale\u201c keskendub. Vo\u0303i on ta siis \u2013 eeldusel, et on olemas tihe emotsionaalne side looma-\u201csaatjaga\u201c \u2013 alati valmis vastu vo\u0303tma tema mo\u0303tteimpulsse, nagu na\u0308iteks PPI o\u0303pilane Waltraud Radmer Hannoverist:"}, {"text_idx": "#000114", "text": "Joonis 5. Mo\u0303tete lugemine. Iga loom saadab pidevalt ja alateadlikult neuroloogilisi signaale amplituudmoduleeritud kosmilise energia kiirguse kujul, mida \u201evastuvo\u0303tja\u201c \u2013 o\u0303ppinud parapsu\u0308hholoog \u2013 suudab kroonts\u030cakra kaudu vastu vo\u0303tta, saata nadide kaudu edasi prefrontaalkorteksisse ning seal taas muundada kujundlikeks ja tundmuslikeks (vo\u0303i so\u0303nalisteks) teadvuse muljeteks."}, {"text_idx": "#000115", "text": "Niisiis, me loeme loomade mo\u0303tteid ta\u0308nu sellele, et ha\u0308a\u0308lestume vaimselt nende poolt alateadlikult (vo\u0303i teadlikult) saadetud kosmilise energia lainepikkusele, tajume seda oma aktiveeritud kroonts\u030cakraga, seeja\u0308rel saadame nadide kaudu prefrontaalkorteksisse ning demoduleerime energia seal selleks, mis see alguses oli: kujunditeks ja tundmusteks!"}, {"text_idx": "#000141", "text": "Ko\u0303ik teavad, et valgus ta\u0308hendab elu: taimed \u201epu\u0308u\u0308avad\u201c lehtedes sisalduva klorofu\u0308lli abil valgust ning kasutavad seda toitainete ja energiaga rikastatud ainete loomiseks. See protsess on kujutatud joonisel 7. Fotosu\u0308nteesi saaduseks on hapnik, mis omakorda lubab elusorganismidel \u2013 ja\u0308relikult ka meil endil \u2013astmelise oksu\u0308datsiooni abil saada glu\u0308koosist eluliste protsesside ka\u0308igushoidmiseks vajalikku energiat."}, {"text_idx": "#000142", "text": "Va\u0308hem teatakse, et lisaks sellele osalevad reaktsioonides valguskvandid ja need reguleerivad taime peaaegu ko\u0303iki arengufaase, seejuures fotosu\u0308nteesist so\u0303ltumatult. Seda valgusega seotud arengut nimetatakse fotomorfogeneesiks. See ho\u0303lmab suurt hulka u\u0308ksikuid fotomorfogeneetilisi reaktsioone, mille tagaja\u0308rjel tekkivaid muutusi nimetatakse fotomorfoosideks."}, {"text_idx": "#000144", "text": "Eespool kirjeldatut iseloomustab va\u0308ga selgelt pimedas ja valges kasvanud oaidude vo\u0303rdlus (joonis 8). Paljude taimede (na\u0308iteks porgandi, sinepi, oblika) seemnete paisumine valguse mo\u0303jul on esimene fotomorfoos. Sellepa\u0308rast nimetatakse neid valguse ka\u0308es idanevateks taimedeks (on taimi, mille idanemine pidurdub valguse ka\u0308es, na\u0308iteks tomat, rebasesaba vo\u0303i aedko\u0303rvits \u2013 neid nimetatakse vastavalt pimedas idanevateks taimedeks)."}, {"text_idx": "#000145", "text": "Eri liiki taimedel so\u0303ltub seemne puhkeseisundi lo\u0303pp lisaks veel valgusperioodi pikkusest: on olemas niinimetatud pika pa\u0308eva idud (sookask) ja lu\u0308hikese pa\u0308eva idud (mailane)."}, {"text_idx": "#000146", "text": "Pa\u0308rast idanemist ja\u0308tkub idu kasv valguse kontrolli all: mida rohkem valgust saab noor taim, seda kiiremini kasvavad ja paljunevad tema rakud."}, {"text_idx": "#000147", "text": "Nii on valguse ka\u0308es kasvanud taimedel suurem lehepind, fotosu\u0308nteesiks paremini suutlik klorofu\u0308ll, lu\u0308hem vo\u0303rse ja paremini arenenud juuresu\u0308steem kui pimedas kasvanud taimedel."}, {"text_idx": "#000148", "text": "Ka edasises vo\u0303rse ja o\u0303ie vegetatiivses arengus, taimede antotsu\u0308aanide su\u0308nteesis, mille liikidest, hulgast ja omavahelistest suhetest oleneb o\u0303ite ning viljade va\u0308rvuse intensiivsus ja toon, ainete polaarse jagunemise stabilisatsioonis ning vananemise protsessides on valgusel reguleeriv funktsioon."}, {"text_idx": "#000149", "text": "Joonis 8. Oaidud: vasakul pimedas ta\u0308rganud idu, paremal pideva valguse ka\u0308es ta\u0308rganud idu."}, {"text_idx": "#000151", "text": "Ko\u0303ik need aga ka paljud teised ruumipuuduse to\u0303ttu mainimata ja\u0308a\u0308nud fotomorfoosid on vo\u0303imalikud sellepa\u0308rast, et valgus vo\u0303ib"}, {"text_idx": "#000155", "text": "Po\u0308o\u0308rdumatuid muutusi kutsuvad esile peamiselt fotoretseptorite pigmendid \u2013 valgumolekulid, mida esineb taimede ko\u0303igis rakkudes, sealhulgas juurerakkudes, ja mis va\u0308rvitoonide erinevuse to\u0303ttu on vo\u0303imelised neelama eri lainepikkusega valgust."}, {"text_idx": "#000158", "text": "Ja viimaks, po\u0308o\u0308rduvad modulatsioonid po\u0303hinevad taimerakkude rakusisese elektrilise potentsiaali muutustel (samamoodi nagu meie na\u0308rvirakkude potentsiaal po\u0303hineb \u2013 vt vo\u0303rdluseks 11. loengut \u2013 rakkude sisemistel ja va\u0308listel tasakaaluha\u0308lvetel), mida tekitab neile langevate valguskvantide energia: rakumembraani la\u0308bitavus muutub, rakuva\u0308line vedelik pa\u0308a\u0308seb raku sisemusse vo\u0303i rakusisene vedelik voolab sellest va\u0308lja. See vo\u0303ib po\u0303hjustada taime vastava osa liikumist, sest vastavate rakkude ruumala ja\u0308tkukohtades muutub."}, {"text_idx": "#000160", "text": "Mo\u0303elgem sellele, et \u2013 nagu me viimases loengus kindlaks tegime \u2013 kosmilise energia kvantide asemel vo\u0303ib va\u0308ga suure to\u0303ena\u0308osusega tegemist olla olla virtuaalsete footonitega. Kui la\u0308htuda sellest vaatenurgast, leiavad lihtsa selgituse massiteabevahendites ja parapsu\u0308hholoogilises kirjanduses ja\u0308rjekindlalt esinevad teated, mis jutustavad \u201eviisaka veenmise\u201c ja armuku\u0308llase hoolitsusega esile kutsutud taimede gigantsest kasvust: taimede anomaalset kasvu ergutavad kosmilise energia kvandid, mida neile spontaanselt ja alateadlikult kiirgab \u201etaimede so\u0303ber\u201c. Taimed vo\u0303tavad signaalid vastu ja to\u0308o\u0308tlevad neis sisalduva informatsiooni u\u0308mber samamoodi nagu muude allikate valgussignaalide informatsiooni."}, {"text_idx": "#000161", "text": "Telepaatia avaldumise spontaansete vormide kulgu vo\u0303ib, nagu me juba teame, esile kutsuda teadvuse psii-seisundis, niisiis saame selle va\u0308ite o\u0303igsust igal ajal kontrollida asjakohaselt korraldatud eksperimentide abil, na\u0308iteks nii, nagu harjutuses 16.7: TAIMEDE MO\u0303JUTAMINE EEMALT."}, {"text_idx": "#000162", "text": "Harjutuse esimeses astmes tekitame telepaatiliselt algul u\u0308ksko\u0303ik millise taime seemnetes ja siis vo\u0303rsetes po\u0308o\u0308rdumatud muutused, et seeja\u0308rel harjutuse teises astmes samaviisi esile kutsude po\u0308o\u0308rduvaid modulatsioone (Mimosa pudica na\u0308itel)."}, {"text_idx": "#000163", "text": "Loomulikult vo\u0303ime me mo\u0303jutades takistada vo\u0303i ergutada mitte ainult rakkude kasvu, vaid ka ko\u0303iki teisi protsesse taimses organismis \u2013 ainevahetust, ioonide voogu, membraani la\u0308bitavust, pa\u0308rilikkuse avaldumise tugevust, fermentset aktiivsust vo\u0303i fu\u0308tohormoonide eritumist."}, {"text_idx": "#000164", "text": "Joonis 9. Mo\u0303jutamine ja ravitsemine eemalt. O\u0303ppinud parapsu\u0308hholoog kiirgab oma aktiveeritud otsmikuts\u030cakrast amplituudmoduleeritud kosmoenergeetiliste lainete kujul va\u0308lja sugereerivaid ka\u0308sklusi vo\u0303i tegevusimpulsse, mida vo\u0303etakse taime-vastuvo\u0303tja valgustundlike struktuuride abil vastu ja to\u0303lgendatakse po\u0308o\u0308rdumatute eristuste vo\u0303i po\u0308o\u0308rduvate modulatsioonide algust reguleerivate korraldustena."}, {"text_idx": "#000165", "text": "Joonis 10. Valguse kiirgusenergia muutumine taimede keemiliseks energiaks. Kloroplastides, mida moodustab roheliste taimede palissaadkude, kasutatakse taimele langevast na\u0308htavast valgusest klorofu\u0308lli abil fotokeemiliselt a\u0308ra selle punased ja sinised komponendid, et lihtsatest orgaanilistest u\u0308henditest, su\u0308sinikdioksiidist ja veest, su\u0308nteesida energeetiliselt kvaliteetseid orgaanilisi su\u0308sivesinikke (su\u0308nteesi ja\u0308rgmistel etappidel muudetakse see glu\u0308koos ta\u0308rkliseks ja muudeks toitaineteks, samuti ohtra energiasisaldusega adenosiintrifosfaadiks \u2013 vt 14. loengut) Seejuures vee molekulid lagunevad ja selle tagaja\u0308rjel tekib ko\u0303rvalsaadus \u2013 hapnik, mis va\u0308ljub hingamisavade kaudu (samade avade kaudu saadakse u\u0308htlasi o\u0303hust su\u0308sinikdioksiidi)."}, {"text_idx": "#000166", "text": "Joonis 11. Valguse informatsioonilise sisu kasutamine fu\u0308sioloogiliste protsesside reguleerimiseks taimedes. Mitmesugustes toonides fotoretseptorite pigmendid, mis ladestuvad ko\u0303ikides taimsetes rakkudes, neelavad footoneid, mille lainepikkus vastab nende pigmentide ta\u0308iendva\u0308rvusele: sinakad fu\u0308tokroomid reageerivad elektromagnetilise spektri na\u0308htava valguse oranz\u030cile kuni tumepunasele osale, kollased kru\u0308ptokroomid reageerivad sinisele ja ultravioletsele osale ja mo\u0303jutavad ka veel tundmatul viisil praktiliselt pa\u0308rilikkuse avaldumise tugevust. Lisaks sellele vo\u0303ivad erineva energiaga (ja vastavalt erineva lainepikkusega) footonid fermente vahetult aktiveerida vo\u0303i neutraliseerida."}, {"text_idx": "#000167", "text": "Me vo\u0303ime na\u0308iteks taime va\u0308ljaspool tema normaalset o\u0303itsemisaega, mida juhivad loomulikes tingimustes sellised tegurid nagu valge pa\u0308evaaja pikkus ja temperatuur, panna o\u0303itsema vo\u0303i suurendada o\u0303isikute hulka (prantsuse aednik Francois Santini kasvatas 14 cm pikkusest istikust hiiglasliku geraaniumi, mis kanti \u201eGuinnessi rekordite raamatusse\u201c: pa\u0308rast 14 kuud kestnud \u201eso\u0303bralikku veenmist\u201c oli po\u0303o\u0303sa ko\u0303rgus 2,35 m ja laius 5,65 m ning see kandis 177 tugevat punast o\u0303it)."}, {"text_idx": "#000171", "text": "Eelmises loengus saime teada, et ko\u0303ik loomsed ja taimsed organismid kiirgavad lakkamatult biofootoneid vo\u0303i virtuaalseid footoneid (mis on suure to\u0303ena\u0308osusega identsed kosmilise energia kvantidega \u2013 see on PPIs loodud mo\u0303iste). Need vallanduvad ko\u0303igi neuroloogiliste a\u0308rrituste vo\u0303i ainevahetuse protsesside ajal, nende liik, toimumise viis ja tugevus so\u0303ltub footonite lainepikkusest ja amplituudist."}, {"text_idx": "#000179", "text": "Meie aga vo\u0303ime veenduda, et taimel on olemas oma mo\u0303ttemaailm ja tundeelu, vo\u0303i uurida nende fu\u0308sioloogilisi protssse palju lihtsamalt kui Baxter \u2013 oma juba ha\u0308sti arenenud telepaatilisi vo\u0303imeid kasutades:"}, {"text_idx": "#000180", "text": "\u2013 me ha\u0308a\u0308lestume vaimselt kosmoenergeetiliste impulsside lainepikkusele, mida kiirgab meie valitud taim,"}, {"text_idx": "#000181", "text": "\u2013 vo\u0303tame kiirguse oma aktiveeritud kroonts\u030cakraga vastu,"}, {"text_idx": "#000190", "text": "Niisiis, u\u0308mbritsevast keskkonnast saabuv kosmoenergeetiline valgusinformatsioon kandub mo\u0308o\u0308da optilisi liine ko\u0303igi elunditeni, kuni peenimate juurekiududeni va\u0308lja. Sama teed pidi liiguvad taimedes tekkinud footonid vo\u0303i biofootonid sisemistest struktuuridest perifeeriasse ja kiirguvad edasi."}, {"text_idx": "#000202", "text": "Joonis 13. Mo\u0303tete lugemine. Taimest-\u201csaatjast\u201c la\u0308htuv kosmoenergeetiline kiirgus annab o\u0303ppinud parapsu\u0308hholoogile, kes vo\u0303tab seda kiirgust vastu oma kroonts\u030cakraga, taime fu\u0308u\u0308silise ja psu\u0308u\u0308hilise enesetunde kohta ulatuslikku teavet."}, {"text_idx": "#000205", "text": "Lo\u0303una-Ameerika. Lausa lo\u0303putuna laiuvad u\u0308le 50 meetri ko\u0303rguste puudega troopilised dz\u030cunglid. Laialt avanenud vo\u0303rad moodustavad peaaegu la\u0308bitungimatu lehekatuse, la\u0308bi mille jo\u0303uab maapinnani ainult 1% pa\u0308ikesevalgusest. Taimed aga vajavad eluks, fotosu\u0308nteesiks valgust, seepa\u0308rast ei tekita imestust, et maapind puude all on peaaegu elutu. La\u0308bipa\u0308a\u0308smatuid puutumatuid padrikud vo\u0303ib na\u0308ha ainult seiklusfilmides!"}, {"text_idx": "#000206", "text": "Alles puuvo\u0303rade ko\u0303rgusel (25-30 meetri ko\u0303rgusel maapinnast) algab vilgas elu: siin kasvatavad oma lehti, o\u0303isi ja vilju ko\u0303ik puud peale ko\u0303ige va\u0308iksemate, siin kubiseb putukatest, skorpionidest ja madudest, siin elavad linnud ja imetajad. Tingimused niisuguseks eluks on ideaalsed: valgust, vett ja toitu on ku\u0308llaga, oletatakse, et 40% ko\u0303igist meie planeedi looma- ja taimeliikidest elutseb siin."}, {"text_idx": "#000210", "text": "Ameerika teadlane Daniel Jansen (Pennsylvania u\u0308likool) leidis u\u0308llatava vastuse: selle puu o\u0303o\u0303nsates vo\u0303rsetes pesitsevad asteeksipelgad (nad on saanud nime Mehhiko atsteekide ja\u0308rgi) kisuvad a\u0308sjakasvanud epifu\u0308u\u0308did puuokste ku\u0308ljest lahti ja kaitsevad niiviisi puud u\u0308lekoormuse eest. Enamgi veel, need agressiivsed, vaid mo\u0303ne millimeetri suurused sipelgad ru\u0308ndavad hulgakesi teisi la\u0308henevaid putukaid ja imetajaid, kes toituvad enamasti puidust ja vo\u0303ivad puud kahjustada."}, {"text_idx": "#000228", "text": "Virtuaalsed footonid \u2013 kosmilise energia kvandid (II)"}, {"text_idx": "#000229", "text": "Viimases loengus alustasime uuringuid, kas kosmilise energia kvandid vo\u0303ivad olla identsed virtuaalsete footonitega, mida tuntakse elementaarosakeste fu\u0308u\u0308sikas."}, {"text_idx": "#000230", "text": "To\u0303epoolest, virtuaalsed footonid tekitavad energeetilise kehaga analoogilise energeetilise va\u0308lja, need on tihedas bioenergeetilises vastastiksides ko\u0303igi fu\u0308u\u0308siliste protsessidega, nende hulk ja aktiivsus suurenevad, kui elusorganismi lisandub ohtralt hapnikku.\nLisaks sellele ei ole veel va\u0308lja selgitatud,"}, {"text_idx": "#000231", "text": "\u2013 kas virtuaalsed footonid vo\u0303ivad bioloogilistes su\u0308steemides lu\u0308hemaks vo\u0303i pikemaks ajaks koguneda, samamoodi nagu kosmilise energia kvandid ja"}, {"text_idx": "#000232", "text": "\u2013 kas need vo\u0303ivad kiirguda amplituudmoduleeritud valguslainetena va\u0308lismaailma (ideaalsel juhul ts\u030cakrate kaudu);"}, {"text_idx": "#000233", "text": "\u2013 kas virtuaalsed footonid ei vo\u0303i u\u0308mber orgaaniliste ja anorgaaniliste kehade po\u0303hjustada helendumist, mida me nimetame psii-va\u0308ljaks. Ja\u0308rgmises kolmes jaos pu\u0308u\u0308ame neile ku\u0308simustele leida rahuldavad vastused."}, {"text_idx": "#000235", "text": "Me teame omast kogemusest, et otsmikuts\u030cakra kaudu vastu vo\u0303etud kosmilist energiat vo\u0303ib lu\u0308hema vo\u0303i pikema aja kestel koguda. Kui virtuaalsed footonid oleksid identsed kosmilise energia kvantidega, peaksid need samuti elusorganismis kogunema."}, {"text_idx": "#000236", "text": "Algul vo\u0303ib see mo\u0303te meile tunduda absurdsena \u2013 kas on siis keegi kuulnud \u201evalgust ta\u0308is kotist\u201c? Kui aga aru pidada ko\u0303ige selle u\u0308le, mida on o\u0308eldud energia tootmise kohta taimedes, hakkab uskumatu taas tunduma usutavana."}, {"text_idx": "#000237", "text": "Ta\u0308htsaimad energiakandjad taimede maailmas on reaalsed pa\u0308ikesevalguse footonid. Need seovad su\u0308sinikdioksiidi ja vee glu\u0308koosimolekulidega, milles sa\u0308ilib footonite esialgne energia (sideme energiana) seni, kuni glu\u0308koos elusorganismis laguneb (glu\u0308kolu\u0308u\u0308si energiat kasutades) taas su\u0308sinikdioksiidiks ja veeks. Seda protsessi ei ole po\u0303hjalikult uuritud, kuid siin vabanevad taas footonid, sellal kui su\u0308sinikdioksiid ja vesi lo\u0303puks eralduvad."}, {"text_idx": "#000238", "text": "Reaalsete footonite kui \u201etoiteallika\u201c kogunemine ja vabastamine to\u0303estavad ja\u0308relikult footonite kogunemise vo\u0303imalikkust elusorganismis. Kuidas on aga lood u\u0308lino\u0303rkade virtuaalsete footonitega, mida pu\u0308u\u0308ab inimene vahetult u\u0308mbritsevast maailmast? Kas nende kasinast energiast piisab molekulaarsete sidemete loomiseks, millest need vo\u0303ivad hiljem taas vabaneda, et kanda edasi energiat ja informatsiooni?"}, {"text_idx": "#000239", "text": "Tuletame meelde 4. loengus kvantu\u0308lemineku kohta o\u0303pitut."}, {"text_idx": "#000240", "text": "Kui elektron u\u0308hineb footoniga, to\u0303useb see footoni energia abil oma valentselt orbiidilt (elektroni alaline orbiit u\u0308mber aatomituuma) energeetiliselt ko\u0303rgemal asuvale orbiidile. Kuid elektron ei saa sinna pu\u0308sima ja\u0308a\u0308da, sest oma energia ei ole selleks piisav, ja see naaseb oma valentsele orbiidile, vabastades footoni."}, {"text_idx": "#000241", "text": "Kui aga ergastumist po\u0303hjustab lakkamatu energia juurdevool, teisiso\u0303nu u\u0308hinevad elektroniga ja\u0308rjest uued footonid (seda nimetatakse optiliseks pumpamiseks), vo\u0303ib elektron pikema aja kestel ja\u0308a\u0308da energeetiliselt ko\u0303rgemale orbiidile. Selle tagaja\u0308rjel muutub laengute jaotus molekulis, mille u\u0308ks koostisosa on elektron, ja algavad otsingud u\u0308hinemiseks naabermolekuliga, mis u\u0308hendab oma elektronpilved u\u0308ldise stabiilsema lo\u0303ppsaadusega."}, {"text_idx": "#000242", "text": "Rakubioloogiale spetsialiseerunud Kaiserslauterni u\u0308likooli teadlasel M. Rattemayeril o\u0303nnestus to\u0303estada, et suhteliselt va\u0308ikese energiaga footonid on niisuguseks pumpamiseks ta\u0308iesti vo\u0303imelised. Ta na\u0308itas, et DNAd moodustavad molekulaarsed kompleksid vo\u0303ivad u\u0308lino\u0303rku footoneid vastu vo\u0303ttes sedavo\u0303rd tugevalt ergastuda, et hakkavad u\u0308ksteise poole to\u0303mbuma. Kaksikspiraal (vt 12. loengut) surutakse selles kohas veelgi tihedamalt kokku ja see ja\u0308a\u0308b sellesse seisundisse seni, kuni ergastatud elektronid leiavad sobivama, energeetiliselt veelgi ko\u0303rgema orbiidi ja la\u0308hevad pa\u0308rast footoni vabastamist oma po\u0303hiorbiidile tagasi."}, {"text_idx": "#000244", "text": "Joonis 16. Vasakul na\u0308eme suhteliselt va\u0308he ergastatud (f<1) ja vastavalt va\u0308hem pu\u0308sivat baasja\u0308rgnevust. Keskmises lo\u0303igus tekitab footonite (f-1) suur tihedus ko\u0303rgema DNA kontsentratsiooni. Paremal \u2013 pa\u0308rast seda, kui footonite tihedus on u\u0308letanud ergastuspiiri (f-1) ja u\u0308ks footon on vabastatud \u2013 no\u0303rgeneb baasja\u0308rgnevus taas.\nNiisiis, bioloogilises aines kogunemise suutlikkuse poolest vastavad virtuaalsed footonid ta\u0308htsale kosmilise energia kvantidele esitatud no\u0303udele. Enamgi veel, virtuaalsed footonid viivad orgaaniliste molekulide elektrone optiliselt pumbates ergastatud seisundisse ja muudavad need niiviisi ideaalseks laserkeskkonnaks."}, {"text_idx": "#000245", "text": "Bioloogilised su\u0308steemid kui valguse vo\u0303imendajad"}, {"text_idx": "#000246", "text": "Elektron, mida on tabanud valguseosake ja to\u0303stnud selle ko\u0303rgemale orbiidile, annab ajutiselt neeldunud energia tavaliselt ja\u0308lle a\u0308ra samasuguse intensiivsusega footoni kujul, kui siirdub tagasi oma valentsele orbiidile (kvantu\u0308leminek, vt 4. loengut), footoni sagedus ja amplituud ja\u0308a\u0308vad siin niisiis samaks ja vo\u0303imendumist ei toimu."}, {"text_idx": "#000247", "text": "Joonis 17. Laseri po\u0303himo\u0303te. Footoni tabamusega ergastatud elektron ei leia endale sobivat vaba orbiiti. See la\u0308heb ergastatud (indutseeritud) olekus tagasi oma po\u0303hiorbiidile, seejuures vabanev footon liitub suhteliselt stabiilses faasilises suhtes saabuva footoniga. Nii tekib vo\u0303imendunud valguslaine, mille sagedus on sama, kuid intensiivsus tugevam."}, {"text_idx": "#000248", "text": "Ta\u0308iesti teistmoodi toimub aga kvantu\u0308leminek optilise pumpamise teel ergastatud elektroni puhul, kui seda tabab valgusosake, mille energia (sagedus) on vo\u0303rdne elektroni valentse ja ergastatud orbiidi potentsiaalide vahega."}, {"text_idx": "#000250", "text": "Niiviisi indutseeritud footonite kiirgus kannab nime \u201evalguse vo\u0303imendamine stimuleeritud kiirguse kaudu\u201c (inglise keeles light amplification by stimulated emission of radiation, mille esita\u0308htedest moodustub so\u0303na laser), sellel po\u0303himo\u0303ttel to\u0308o\u0308tavaid su\u0308steeme nimetatakse laseriteks (teisi nimetusi: optiline laser, valgusvo\u0303imendi, kvantvo\u0303imendi, kvantgeneraator).\nLaserina vo\u0303ib kasutada paljusid anorgaanilisi ja orgaanilisi aineid, mida sel juhul nimetatakse aktiivseks keskkonnaks. On vaja ta\u0308ita vaid u\u0308ksainus tingimus: valguse emissiooni ajal peab va\u0308hemalt u\u0308hel ergastatud orbiidil asuma rohkem elektrone kui energeetiliselt madalamal orbiidil, kuhu elektronid u\u0308le hu\u0308ppavad."}, {"text_idx": "#000254", "text": "See seletaks viimases loengus mainitud u\u0308lino\u0303rga rakulise kiirguse u\u0308leolekut teiste elektromagnetiliste va\u0308ljadega vo\u0303rreldes. Muutumatu sagedusega laservalgus on suurel ma\u0308a\u0308ral koherentne (st vo\u0303imeline konstruktiivseks interferentsiks, vt 8. ja 15. loengut) seepa\u0308rast vo\u0303imenduvad va\u0308ga va\u0308ikese amplituudiga virtuaalsed footonid, mida kiirgavad laseraktiivsed molekulid, organismis u\u0308ksteisega liitudes sedavo\u0303rd, et on suutelised avaldama tugevamat mo\u0303ju kui suurema energiaga footonid muudest allikatest."}, {"text_idx": "#000256", "text": "Enamgi veel, virtuaalsete footonite laserkiirguse ja interferentsi vo\u0303ime lubab meil anda fu\u0308u\u0308sikalise seletuse suurele hulgale muudele na\u0308htustele, mida on siiani omistatud hu\u0308poteetilistele kosmilise energia kvantidele ja energeetilise keha struktuuridele. Mis puudutab iga elusorganismi teadvusest, ajukoorest, subkortikaalsetest piirkondadest, na\u0308rvisu\u0308steemist ning fu\u0308sioloogilistest struktuuridest pidevalt ja alateadlikult kiiratud kosmoenergeetilisi impulsse, siis vo\u0303iks siin ra\u0308a\u0308kida bioloogilisest laserkiirgusest, mis tekib ainevahetuse protsesside ja neuroloogiliste a\u0308rrituste ka\u0308igus."}, {"text_idx": "#000257", "text": "\u2013 Nadid ja meridiaanid \u2013 energeetilise keha kosmoenergeetiline na\u0308rvisu\u0308steem \u2013 vastaksid siis valgustjuhtivatele koestruktuuridele (aga vo\u0303ib-olla na\u0308rvikiudude mu\u0308eliinkestadele?), mis juhivad bioloogilist laserkiirgust organismis ja toimetavad seda ts\u030cakrateni (on ilmnenud, et rakkude kude vo\u0303ib edastada koherentset valgust peaaegu ilma kadudeta suurtele kaugustele, kasutades u\u0308ksikuid rakke)."}, {"text_idx": "#000265", "text": "Sellega seonduvad kvantmehaanilised protsessid on liiga keerulised, et neid siin vaadelda, seepa\u0308rast selgitame tunneli rajamise po\u0303himo\u0303tet ja\u0308rve na\u0308itel, mille vesi imendub aeglaselt kokkupuutuvasse pinnasesse ja moodustab no\u0303nda po\u0303hjavee. Sel juhul vastaksid ja\u0308rvevee molekulid tahke keha elektronidele, ja\u0308rve po\u0303hi oleks nagu keha pind, po\u0303hjavesi \u2013 elektronpilv."}, {"text_idx": "#000266", "text": "Igat keha u\u0308mbritseb niisugune vabade elektronide pilv, mille tihedus va\u0308heneb kehast kaugemal ja\u0308rsult. Elektronpilve vabad elektronid peavad, samamoodi nagu ka tuumaga seotud elektronid, iga kord ise vabastama energiat footoni kujul, kui neid tabavad footonid u\u0308mbritsevast maailmast ja niiviisi neid ergastavad. Joonisel 18 on seda veel kord selgitatud."}, {"text_idx": "#000268", "text": "Kehast (peamiselt ts\u030cakrate piirkonnast) kiirguvad virtuaalsed footonid ja biofootonid, samuti elektromagnetilised difuussed osakesed, mis saabuvad u\u0308mbritseva maailma mitmesugustest allikatest, pommitavad keha ja vo\u0303ivad nii ergutada elektronpilve helendama. Kuid see helendus on u\u0308limalt no\u0303rk, seda suudab na\u0308ha vaid looduse poolt antud u\u0308litaju vo\u0303imega inimene vo\u0303i o\u0303ppinud parapsu\u0308hholoog teadvuse eriseisundis, na\u0308iteks psii-seisundis."}, {"text_idx": "#000269", "text": "\u201eTunnelit rajavate\u201c elektronide pilv vastab niisiis meie tekitatud psii-va\u0308ljale, meie eellaste aurale."}, {"text_idx": "#000270", "text": "Ja orgaaniliste kehade psii-va\u0308lja toonide erinevus so\u0303ltuvalt psu\u0308u\u0308hilisest ning fu\u0308u\u0308silisest enesetundest leiab lihtsa ja loogilise seletuse faktina, et kvandi energia on po\u0308o\u0308rvo\u0303rdelises so\u0303ltuvuses lainepikkusest, teisiso\u0303nu kannavad lu\u0308hilainelised violetsed footonid (lainepikkus umbes 400 nanomeetrit) endas peaaegu kaks korda rohkem energiat kui tumepunased footonid (lainepikkus umbes 700 nm)."}, {"text_idx": "#000272", "text": "See on no\u0303nda ta\u0308iesti terve organismi puhul. Psii-va\u0308lja helendus on va\u0308ga ere ja violetne, elujo\u0303u ha\u0308a\u0308bumisel muutuvad helesinised, rohelised ja kollased toonid energeetiliselt madalamateks pikalainelisteks punakateks toonideks. Punane va\u0308rvus annab ma\u0308rku haigusest, organismi raugemisest."}, {"text_idx": "#000273", "text": "Muidugi mo\u0303ista vo\u0303ime ka meie harjutust 16.9: PSII-VA\u0308LJA JA\u0308LGIMINE sooritades o\u0303ppida na\u0308gema kiirgust, mis u\u0308mbritseb elusorganisme ja elutuid esemeid, kui see ei ole meil o\u0303nnestunud juba varem oma eelneva paranormaalse arengu ka\u0308igus. No\u0303nda on juhtunud na\u0308iteks u\u0308hel PPI o\u0303pilasel Hispaaniast, esitame siin tema kirjeldusest katkendeid."}, {"text_idx": "#000274", "text": "\u201eNovember. Sooritasin harjutust keskendumisprillidega. Pa\u0308rast harjutuse lo\u0303ppu ma\u0308rkasin korraga, et suuri kollaseid kru\u0308santeeme vaasis u\u0308mbritseb tihe helelilla ha\u0308gus ro\u0303ngas. Pa\u0308rast harjutust (keset pa\u0308eva heledas toas), kui olin keskendumisprillid eest vo\u0303tnud, sa\u0308ras kogu tuba isea\u0308ralikus valkjassinises valguses. Seeja\u0308rel na\u0308gin, et ko\u0303iki esemeid \u2013 diivanit, pilte, so\u0303najalgtaimi jne \u2013 u\u0308mbritseb psii-va\u0308li ... Sellest ajast alates suudan na\u0308ha psii-va\u0308lja igal pool. Silmitsen eset ja poole minuti pa\u0308rast hakkan na\u0308gema seda u\u0308mbritsevat psii-va\u0308lja.\u201c"}, {"text_idx": "#000275", "text": "Bioloogilised molekulid suudavad lu\u0308hema vo\u0303i pikema aja kestel koguda virtuaalsete footonite energiat, niipea kui mo\u0303ned optilise pumpamisega ergastatud elektronid muudavad oma laengu jaotust ja hakkavad siduma naabermolekule. Nii soodustavad need kosmilise energia kvantidele vajalikku salvestumise vo\u0303imet."}, {"text_idx": "#000276", "text": "Kui sobiva energiaga virtuaalsed footonid tabavad juba ergastatud elektroni, sunnivad nad seda emiteerima samasuguse sagedusega, kuid suurema amplituudiga footonit. Samamoodi nagu kosmilise energia kvandid, kannavad need niiviisi edasi informatsiooni (laserivalguse emissiooni po\u0303hjustavate) neuroloogiliste a\u0308rrituste kohta ja ainevahetuse protsesside kohta organismis.\nJa vastupidi, u\u0308mbritsevast keskkonnast saabuvad koherentsed valguslained, nagu ka na\u0308iteks parapsu\u0308hholoogi kiiratud kosmilise energia lained, kutsuvad \u201evastuvo\u0303tja\u201c organismis esile ainevahetuse protsesse ja neuroloogilisi a\u0308rritusi."}, {"text_idx": "#000277", "text": "Ja viimaks, on vo\u0303imalik, et psii-va\u0308li vo\u0303ib koosneda virtuaalsetest footonitest, mida kiirgab va\u0308lja iga keha pinna kohal ho\u0303ljuv elektronpilv."}, {"text_idx": "#000279", "text": "Eesma\u0308rk: Otsmikuts\u030cakra sensibiliseerimine, et to\u0303husalt va\u0308lja kiirata amplituudmoduleeritud kosmoenergeetilisi mo\u0303tteid."}, {"text_idx": "#000280", "text": "Toime: Meie otsmikuts\u030cakra on nagu antenn, mis saadab va\u0308lja igat liiki kosmilise energia amplituudmoduleeritud kiirgusi. Selle vo\u0303imekust saab parandada korduva aktiveerimise ja sensibiliseerimise teel sedavo\u0303rd, et va\u0308lja kiirgamist ootavad mo\u0303tted saavad vajaliku impulsi, tungimaks la\u0308bi mitte-parapsu\u0308hholoogi aktiveerimata kroonts\u030cakra ja alles no\u0303rgalt moodustunud nadi-sideme prefrontaalkorteksisse."}, {"text_idx": "#000281", "text": "Harjutuse esimest astet sooritades laseme oma otsmikuts\u030cakrasse voolata suure hulga kosmilist energiat ja nii valmistame selle u\u0308lesande ta\u0308itmiseks ette. Kosmoenergeetilise kujundi vahelduvasuunaline u\u0308lekanne harjutuse teises astmes avardab ja tugevdab seeja\u0308rel veelgi nadi-sidet meie teadvuse ja otsmikuts\u030cakra vahel, ta\u0308nu millele saab vo\u0303imalikuks mis tahel ajal edastada vo\u0303imsa impulsiga so\u0303numeid."}, {"text_idx": "#000290", "text": "Abivahend: Vo\u0303imaluse korral ravi vajava isiku foto."}, {"text_idx": "#000292", "text": "Eesma\u0308rk: Tegutsema ergutavate mo\u0303tete, kujundite, ettekujutluste vo\u0303i impulsside telepaatiline edastamine."}, {"text_idx": "#000293", "text": "Toime: Kujutlusvo\u0303ime abil meie teadvuses loodud ja otsmikuts\u030cakra kaudu sihipa\u0308raselt va\u0308lja kiiratud mo\u0303tted, kujutluspildid vo\u0303i tegutsema sundivad impulsid tungivad kroonts\u030cakra ja nadi kaudu \u201evastuvo\u0303tja\u201c prefrontaalkorteksisse, kus need muundatakse bioenergeetilise vastastikmo\u0303ju abil neuroloogilisteks a\u0308rritusteks."}, {"text_idx": "#000294", "text": "\u201eVastuvo\u0303tja\u201c ise ei teadvusta seda mo\u0303ju \u2013 enamgi veel, ta peab oma teadvuses tekkivaid mo\u0303tteid, kujutluspilte vo\u0303i tegutsema sundivaid impulsse oma neuroloogilise to\u0308o\u0308tluse saadusteks. Ta hakkab nendest la\u0308htudes tegutsema ja muutub nii meie vabatahtlikuks \u201emarionetiks\u201c."}, {"text_idx": "#000295", "text": "Abivahendid: Vo\u0303imaluse korral mo\u0303jutatava isiku foto."}, {"text_idx": "#000304", "text": "Harjutus 16.7: Taimede mo\u0303jutamine eemalt"}, {"text_idx": "#000305", "text": "Eesma\u0308rk: Harjutuse esimeses astmes soovime telepaatiliselt tekitada seemnete ja neist arenenud vo\u0303rsete po\u0308o\u0308rdumatuid muutusi, teises astmes pu\u0308u\u0308ame juba arenenud taimedel tekitada po\u0308o\u0308rduvaid modulatsioone."}, {"text_idx": "#000306", "text": "Toime: Taime elulisi funktsioone reguleerib valdavalt neeldunud footonite informatsiooniline sisu. Kui lisame kiiritatavate taimede suunas levivatele amplituudmoduleeritud kosmoenergeetilistele lainetele vastava informatsioonilise sisu, luues ettekujutlusi vo\u0303i tegutsemist ajendavaid impulsse, kopeerime seda loomupa\u0308rast valguse reguleerivat omadust ja kutsume esile analoogilisi fu\u0308u\u0308sikalisi reaktsioone."}, {"text_idx": "#000308", "text": "Abivahendid: Kolm lillepotti (la\u0308bimo\u0303o\u0303t 10 cm) alustel, mimoosi (Mimosa pudica) vo\u0303i muu kiiresti kasvava taime seemned, mimoosi juba arenenud sulgjate lehtedega taim, vajaduse korral eksperimentaator."}, {"text_idx": "#000310", "text": "Toime: Me muudame dialoogi oma osa kosmoenergeetilisteks vo\u0303ngeteks, seepa\u0308rast \u201emo\u0303istab\u201c taim seda. Samuti oleme suutelised oma aktiveeritud kroonts\u030cakraga vastu vo\u0303tma taime kosmoenergeetiliste vo\u0303ngete kujul kiiratud mo\u0303tteimpulsse ja neid prefrontaalkorteksis demoduleerima."}, {"text_idx": "#000312", "text": "Eesma\u0308rk: Ko\u0303iki elusaid olevusi ja elutuid esemeid u\u0308mbritseva psii-va\u0308lja optiline tajumine."}, {"text_idx": "#000313", "text": "Toime: Paranormaalselt keskendudes suurendame oma silmade kollata\u0308hni kolvikeste tundlikkust sedavo\u0303rd, et need reageerivad va\u0308ikese energiaga kosmoenergeetiliste kvantide tabamustele neuroloogiliste a\u0308rritustega, mida meie aju na\u0308gemiskeskus suudab interpreteerida va\u0308rvilise helendusena. Pa\u0308rast mo\u0303nd aega kestvaid treeninguid o\u0303nnestub meil niisugune tajumine igal ajal ilma erilise ettevalmistuseta."}, {"text_idx": "#000315", "text": "Eelnevad ma\u0308rkused: Juba harjutusi 5.3 ja 5.4 sooritades omandasime oskuse tajuda oma silmade kollata\u0308hni kolvikestega ka kosmoenergeetilisi kiirgusi. Kui me juba nende harjutuste ajal (vo\u0303i hiljem) ei ole psii-va\u0308lja spontaanselt ja\u0308lginud, hakkame seda praegust harjutust sooritades visuaalselt tajuma."}, {"text_idx": "#000316", "text": "Ta\u0308name, et oled meiega! Ta\u0308iendame artiklit ajaressursside ilmnemisel..."}]